**ELŐTERJESZTÉS**

**Körmend Város Önkormányzata Képviselő-testületének 2023. december 14-i ülésére**

**Tárgy:** Helyi Esélyegyenlőségi Program elfogadása

Tisztelt Képviselő-testület!

1. Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31.§ (1) bekezdése értelmében a települési önkormányzat ötévente öt évre szóló helyi esélyegyenlőségi programot fogad el.
2. Körmenden legutóbb 2018-ban került elfogadásra helyi esélyegyenlőségi program, mely két évente felülvizsgálatra került.

Most a következő 5 évre szóló esélyegyenlőségi programot tárjuk a Képviselő-testület elé, amelyet terjedelmére tekintettel elektronikus formában küldtünk meg a képviselőknek.

A HEP végrehajtásában jelentős szerep jut majd a Szociális és Egészségügyi Bizottságnak. A Bizottság elnökét ezúton is kérem, hogy kísérje figyelemmel, koordinálja a végrehajtást.

Az előterjesztéshez tartozó szakmai anyag részletes, azt itt kiegészíteni nem kívánom. Kérem a tisztelt Képviselő-testületet, hogy tárgyalja meg az előterjesztést és a határozati javaslatot támogassa.

**HATÁROZATI JAVASLAT**

Körmend Város Önkormányzata Képviselő-testülete megismerte, és a melléklet szerint jóváhagyja az Önkormányzat 2024-2029 közötti időszakra vonatkozóan elkészített helyi esélyegyenlőségi programját.

A Képviselő-testület felkéri a Szociális és Egészségügyi Bizottságot, hogy koordinálja a programhoz tartozó cselekvési terv elkészítését, és az abban foglaltak végrehajtását.

Körmend, 2023. december 5.

**Bebes István**

**polgármester**